Uz 26.08.2021. Nr. 4-4.1e/21/3097

**Izglītības un zinātnes ministrijai**

**Atzinums**

**par Ministru kabineta noteikumu projektu**

**„Noteikumu projekts “Kārtība, kādā izglītojamie tiek**

**uzņemti vispārējās izglītības programmās un atskaitīti no tām,**

**kā arī pārcelti uz nākamo klasi””**

**(VSS-351)**

Kultūras ministrija ir izskatījusi Izglītības un zinātnes ministrijas 26.08.2021. elektroniskai saskaņošanai nosūtīto Ministru kabineta noteikumu projektu „Noteikumu projekts „Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī pārcelti uz nākamo klasi”” (turpmāk – projekts), projekta anotāciju un izziņu par projektu un atbalsta tā tālāku virzību, vienlaikus izsakot šādus iebildumus.

1. Lūdzam papildināt Projekta 7.punktu ar teikumu šādā redakcijā: „Ja izglītības iestādē vienlaikus ar vispārējās pamatizglītības programmu īsteno arī profesionālās ievirzes izglītības programmu, izglītojamo uzņem divās programmās, pamatojoties uz profesionālās ievirzes programmā noteikto iestājpārbaudījumu rezultātiem”, jo saskaņā ar Vispārējās izglītības likuma 31.panta trešajā daļā noteikto valsts izglītības iestāde, kurā vienlaikus ar vispārējās pamatizglītības programmu īsteno arī profesionālās ievirzes izglītības programmu, ar dibinātāja atļauju ir tiesīga noteikt uzņemšanas prasības, atbilstība kurām ir nepieciešama, lai izglītojamais spētu uzsākt profesionālās ievirzes izglītības programmas apgūšanu. Kultūras ministrijas gadījumā šāda izglītības iestāde ir Profesionālās izglītības kompetences centrs „Nacionālā Mākslu vidusskola”.
2. Lūdzam Projekta 38.punktu papildināt ar vēl vienu apakšpunktu šādā redakcijā: „38.5. izglītojamais ir atskaitīts no profesionālās ievirzes izglītības programmas, kuru apguvis vienlaikus ar profesionālās pamatizglītības programmu valsts izglītības iestādē”. Minētā norma būtu attiecināma uz Profesionālās izglītības kompetences centra „Nacionālā Mākslu vidusskola” pamatizglītības programmas izglītojamajiem, kad tie nesekmības, ilgstošu neattaisnotu kavējumu vai rupju iekšējās kārtības noteikumu pārkāpumu gadījumā tiek atskaitīti no profesionālās ievirzes izglītības programmas apguves. Šādā gadījumā pamatizglītības programmas apguve rada dažādus riskus. Piemēram, tā kā stundu saraksts tiek veidots  vienots -  pamatizglītības programmas priekšmeti  mijas ar profesionālās ievirzes izglītības programmas priekšmetiem un minētajiem izglītojamajiem veidojas daudzas brīvās stundas – „logi”. Tādējādi šādiem izglītojamiem izglītības iestāde nevar nodrošināt vienlaidu pamatizglītības priekšmetu apguvi un veidojas nepiepildīts un mākslīgi pagarināts dienas ritms. Turklāt šādi izglītojamie, kuri vienlaikus neapgūst profesionālās ievirzes izglītības programmu, liedz iespēju kādam citam talantīgam un motivētam bērnam mācīties Profesionālās izglītības kompetences centrā „Nacionālā Mākslu vidusskola”.

Vienlaikus izsakām arī priekšlikumu pārformulēt Projekta 10.punktu, jo esošā redakcija var radīt pārpratumus.

Valsts sekretāre (paraksts\*) D.Vilsone

\* Dokuments ir parakstīts ar drošu elektronisko parakstu

Beinaroviča 26574092

Baiba.Beinarovica@lnkc.gov.lv